Document ID: 31993D0114

31993D0114
L 045/25
SLUŽBENI LIST EUROPSKE UNIJE
15.02.1993.
ODLUKA VIJEĆA
od 15. veljače 1993.
o zaključivanju Protokola o Konvenciji od 8. listopada 1990. između vlada Savezne Republike Njemačke i Češke i Slovačke Federativne Republike i Europske ekonomske zajednice o Međunarodnoj komisiji za zaštitu Elbe
(93/114/EEZ)
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 130.s,
uzimajući u obzir prijedlog Komisije (1),
uzimajući u obzir mišljenje Europskog parlamenta (2),
uzimajući u obzir mišljenje Gospodarskog i socijalnog odbora (3),
budući da je Odlukom 91/598/EEZ (4) Zajednica potvrdila Konvenciju o Međunarodnoj komisiji za zaštitu Elbe;
budući da je važno da se Međunarodnoj komisiji koju je osnovala ta Konvencija dodijeli pravna osobnost i svojstvo kako bi obavljala svoje zadaće;
budući da je u tu svrhu 9. prosinca 1991. u Magdeburgu usvojen Protokol Konvenciji; budući da je Protokol potpisan u ime Zajednice;
budući da je stoga potrebno da Zajednica odobri Protokol,
ODLUČILO JE:
Članak 1.
1. Ovime se u ime Europske ekonomske zajednice usvaja Protokol Konvenciji od 8. listopada 1990. između vlada Savezne Republike Njemačke i Češke i Slovačke Federativne Republike i Europske ekonomske zajednice o Međunarodnoj komisiji za zaštitu Elbe.
Tekst Protokola priložen je ovoj Odluci.
Članak 2.
Predsjednik Vijeća će u ime Europske ekonomske zajednice obavijestiti Vladu Savezne Republike Njemačke u svojstvu države depozitara da su, što se tiče Zajednice, preduvjeti za stupanje na snagu Protokola ispunjeni u skladu s člankom 2. Protokola.
Sastavljeno u Bruxellesu 15. veljače 1993.

Labels: 18
5
20